kalixlouiis/myanmar-wikipedia-corpus huggingface dataset:
(ဓမ္မကရက) ဟု ပါဌ်မှန်ရှိစေရမည်။
မြန်မာဝေါဟာရ အရာမှာလည်း။
(က) သတ် (အိုက်) ကာရန်နှင့်၊ (ဓမ္မကရိုက်) ဟု ဘတ်ရွတ်ရေးသားရမည်။
ရေးသားကြလေ။
အဘိဓာနပ္ပဒီပိကာ နိဿယ နှာ-၂၅၂ ကိုးကား Category:ရဟန်းဝိနည်းများ။
ထိန မိဒ္ဓ-သည် သရုပ်တုတ်၍ ဟောအပ်သော တရားမဟုတ်၊ ယေ ဝါ ပန-သဒ္ဒါ၌ သိမ်းသွင်း၍ ဟောအပ်သော ယေဝါ ပနက-တရား ဖြစ်၏။
တိပိဋကအဘိဓာန် အတွဲ-၉ ထိန၏ လက္ခဏာ ရသစသည် ယင်း-တွင် ထိန-သည် အာရုံကို ကြံစည်မှု၌-အားထုတ်ခြင်းမှ ကင်းခြင်းဟု- အားထုတ်ခြင်း၏ ဆန့်ကျင်ဖက် အဖြစ်ဖြင့်—မှတ်အပ်သော သဘောဖြစ်၏။
မိမိနှင့်ယှဉ်ဘက်ဖြစ်သော ဝီရိယကို ပစ်ပယ်ခြင်း ကိစ္စရှိ၏။
အခြား ယှဉ်ဘက်တရားတို့ကိုလည်း ဆုတ်နစ်စေသော သဘော-ဟု ယောဂီဉာဏ်၌ ထင်ရ၏။
မိဒ္ဓ၏ လက္ခဏာ ရသစသည် မိဒ္ဓသည် ဖုသန-စသော အမှု၌မခံ့ညား သည်၏ အဖြစ်ဖြင့် မှတ်အပ်သောသဘော ဖြစ်၏။
ဝိညာဉ်, ဒွါရတို့ကို ပိတ်ခြင်း ကိစ္စရှိ၏။
သို့မဟုတ် ယှဉ်ဘက်တရားတို့ကို ဖွဲ့ချုပ်ခြင်း ကိစ္စရှိ၏။
အာရုံကို ယူခြင်း၌ တွန့်ဆုတ်သော သဘော-ဟု ယောဂီဉာဏ်၌ ထင်ရ၏။
သို့မဟုတ် ငိုက်မျဉ်းခြင်းကို ဖြစ်စေတတ်၏။
ယင်း ၂-ပါးလုံးသည် မသင့်သောအားဖြင့် နှလုံးသွင်းခြင်းလျှင် နီးကပ်သော အကြောင်းရှိ၏ (အဘိ၊ဋ္ဌ၊၁၊၂၉၇။
ဝိသုဒ္ဓိ၊၂၊၉၉။
မဟာနိ၊ဋ္ဌ၊၅၂)။
ထိန-မိဒ္ဓ၏ ထူးခြားချက် စိတ်၏ စိတ်၏ -မကျန်းမာမှု -ညှိုးနွမ်းမှု အာရုံကို ကြံစည်မှု၌-မခံ့ညားမှု-မသန်စွမ်း စိတ်၏ ဣရိယာပုထ်ကို မဆောင်နိုင်ပဲ တွဲရရွဲ လဲကျမှု စိတ်၏ ထောပတ်ခဲကဲ့သို့ စုရုံး ထွေးခဲမှုများသည် ထိန-မည်၏။
ဖဿ-စသော စေတသိက်တို့၏-မကျန်းမာမှု -ညှိုး နွမ်းမှု, ယင်း-တို့၏ တွေ့ထိမှု-စသည်၌-မခံ့ညားမှု-မသန်စွမ်းမှု ကောင်းကင်ကို မိုးသားဖုံးသကဲ့သို့ ဖဿ-စသော စေတသိက်တို့ကို လွှမ်းမိုး ဖုံးအုပ်မှု နှောင်အိမ်အတွင်း သွင်း၍ ပိတ်ထားသကဲ့သို့ စေတသိက်တို့ကို ထိုထို အာရုံ၌ ဖြစ်ခွင့် မပေးပဲ မပြန့်ထွက်အောင် တားဆီးပိတ်ဆို့မှ အိပ်ငိုက်စေမှု မျက်တောင် တလှုပ်လှုပ် မှိတ်တုတ်မှိတ်တုတ် ဖြစ်စေမှုများသည် မိဒ္ဓမည်၏ (အဘိ၊ဓ၊၂၃၃။
အဘိ၊ဝိ၊၂၆၃)။
နီဝရဏတရား ထိန-နှင့် မိဒ္ဓ-သည် အချင်းချင်း မခွဲမခွါပဲ အတူတကွ တပေါင်းတည်းသာ ဖြစ်၏။
ကုသိုလ် ဖြစ်မှုကို တားဆီး ပိတ်ဆို့တတ်သော သဘော ဖြစ်၍ နီဝရဏ-ဟူသော အမည်ကိုလည်းရ၏။
အိပ်ပျော်ခါနီးနှင့် အိပ်ရာမှနိုးစကာလ၌ဖြစ် ယင်းသည် သေက္ခ, ပုထုဇဉ်ပုဂ္ဂိုလ်တို့၏ ဘဝင်ကျ ခြင်းဟူသော အိပ်ပျော်ခြင်း၏ ရှေ့အဖို့နှင့် နောက်အဖို့၌ ဖြစ်တတ်၏။
အိပ်မပျော်ခင် အိပ်ပျော်ခါနီး၌လည်းကောင်း, အိပ်ရာမှနိုးစကာလ၌၎င်း ဖြစ်တတ်၏-ဟု ဆိုလို၏။
အရဟတ္တမဂ်ဖြင့် အပြီးအပြတ် အသေသတ်အပ်သော သဘောဖြစ်၍ ရဟန္တာပုဂ္ဂိုလ်တို့၌ ဖြစ်ခွင့်မရှိခြင်းကြောင့် ရဟန္တာပုဂ္ဂိုလ်တို့၏ အိပ်ခြင်းသည် ထိန မိဒ္ဓ-နှင့် မသက်ဆိုင်။
ခရီးသွားခြင်း တစ်စုံတစ်ခု အမှုလုပ်ငန်းကို ဆောင်ရွက်ရခြင်းကြောင့် ကိုယ်ခန္ဓာ (ကရဇကာယ) ပင်ပန်း၍ အားအင်နီးပါးသောအချိန်၌ ဝီထိ စိတ်နှင့်မရောပဲ ဘဝင်စိတ်သန့်သန့် တဆက်တည်း ဖြစ်နေခြင်းသည် ရဟန္တာတို့၏ အိပ်ခြင်းဖြစ်၏ (အဘိ၊ဋ္ဌ၊၁၊၄၀၉)။
ထိနမိဒ္ဓအပြစ်များ မိဒ္ဓ-သည် အကုသိုလ် စေတသိက်၊ နာမ်မဟုတ်၊ ရုပ်ဖြစ်၏-ဟု အယူရှိသူတို့၏ ဝါဒနှင့် စပ်သော အဆုံး အဖြတ်ကို (အဘိ၊ဋ္ဌ၊၁၊၄၁၀-၃) ကြည့်။
ထိန မိဒ္ဓ-သည် ကိလေသာ မာရ်စစ်သည် ၈-ပါး ၁၀-ပါးတွင် ၅-ခုမြောက် ဖြစ်သော ကိလေသာမာရ်စစ်သည် ဖြစ်၏ (သုတ္တနိ၊၃၄၂။
မဟာနိ၊၇၄။
စူဠနိ၊၁၁၄။
ထေရ၊ဋ္ဌ၊၁၊၆၀။
သီ၊ဋီ၊သစ်၊၁၊၂၁။
မ၊ဋီ၊၃၊၁၈၄)။
နှောင်အိမ် အချုပ်ထောင်နှင့် တူ၏ (ဒီ၊ဋ္ဌ၊၁၊၁၉၁။
မ၊ဋ္ဌ၊၂၊၂၁၉။
မ၊ဋီ၊၂၊၂၃၅)။
အရိယာပုဂ္ဂိုလ်တို့၏ ဝဋ်ဆင်းရဲမှ ထွက်မြောက်ကြောင်း ဖြစ်သော မဂ်သည် မုချအားဖြင့် နိယျာန-မည်၏။
ယင်းမဂ်၏ အကြောင်းဖြစ်သော အာလောကသညာသည် ဖလူပစာရ-အားဖြင့် နိယျာန-မည်၏။
ထိုအာလောက-သညာကို ပိတ်ပင်တားမြစ် ပစ်ပယ်တတ်သော ထိနမိဒ္ဓ-သည်ကား နိယျာနာဝရဏ-မည်၏ (ပဋိသံ၊၁၆၂။
ပဋိသံ၊ဋ္ဌ၊၂၊၇၁)။
ထိနမိဒ္ဓ–ဖြစ်ကြောင်းများ ကောင်းသောအမှု၌ မပျော်မွေ့ ခြင်း = အရတိ၊ ပျင်းရိခြင်း = တန္ဒီ၊ ပျင်းကြော-ဆွဲ-ဆန့်-မှု = ဝိဇမ္ဘိတာ၊ အစားကြူး၍ ရစ်မူးထိုင်းမှိုင်းမှု = ဘတ္တသမ္မဒ၊ စိတ်တွန့်တိုမှု = စေတောလီနတ္တ-ဟူသော ၅-ပါးသော အရာတို့၌ လမ်းမှန်ကျအောင် နှလုံးမသွင်းနိုင်လျှင် အပြစ်မမြင်လျှင်) (ထိနမိဒ္ဓ–ဖြစ်–ပွါး–တတ်၏ (သံ၊၃၊၅၉၊ ၉၁။
အံ၊၁၊၃။
မ၊ဋ္ဌ၊၁၊၂၈၈။
ဣတိဝုတ်၊ဋ္ဌ၊၃၄၀)။
ဝီရိယသုံးမျိုး စတင်အားထုတ်မှု = အာရမ္ဘ, ပျင်းရိခြင်းမှ ရုန်းထွက် အားထုတ်မှု = နိက္ကမ အဆင့်ဆင့် အမြင့်ဆုံး ရောက်သော အားထုတ်မှု = ပရက္ကမ-ဟူသော ဤလုံလ ၃-ပါး၌ အကျိုးမမြင်ပဲလမ်း မှန်ကျအောင် နှလုံးမသွင်းနိုင်လျှင် ထိနမိဒ္ဓ–ဖြစ်-ပွါးတတ်၏ (သံ၊၃၊၉၃။
အံ၊၁၊၄။
ဣတိဝုတ်၊ဋ္ဌ၊၃၄၀-၁)။
ထိနမိဒ္ဓပယ်ကြောင်းများ မျှလောင်ရုံထက် ပိုလွန်၍ မစားခြင်း, ဣရိယာပုထ်ပြောင်းလဲခြင်း အရောင်အလင်း၌ အမှတ်သညာကို ပြုခြင်း, လွင်ပြင်အရပ်၌ နေခြင်း, မိတ်ဆွေကောင်းရှိခြင်း ထိနမိဒ္ဓ-ကင်း စေနိုင်သော စကားရှိခြင်း-ဤအကြောင်း ၆-ပါးတွင် ၁-ပါးပါးဖြင့်လည်း ထိနမိဒ္ဓကို ပယ်နိုင်၏။
အကျယ်ကို (ဒီ၊ဋ္ဌ၊၂၊၃၇၀-၁။
မ၊ဋ္ဌ၊၁၊၂၇၇။
သံ၊ဋ္ဌ၊၃၊၂၀၃။
ဣတိဝုတ်၊ဋ္ဌ၊၃၄၁) ကြည့် ထိနမိဒ္ဓ-ဖျောက်နည်း ၇-ပါး ငိုက်မျဉ်းနေသော အရှင်မဟာမောဂ္ဂလ္လာန်အား ငိုက်မျဉ်းခြင်း၏ အကြောင်းရင်း ဖြစ်သော ထိနမိဒ္ဓ-ဖျောက်နည်း ၇-ပါးကို ဟောပြတော်မူ၏။
ယင်းတို့ကား— (၁) ရှေးဦးစွာ သင်ယူပြီးကျမ်းစာ၏ အနက် သဘောကို ကြံစည်စဉ်းစားရန် ဖြစ်၏ (၂) ဤမျှဖြင့် မပျောက်သေးလျှင် ယင်း-ကျမ်းဂန်ကို အသံထုတ်၍ ရွတ်အံသရဇ္ဈာယ်ရန် ဖြစ်၏, (၃) ယင်းဖြင့် မပျောက်သေးလျှင်နားရွက် ၂-ဖက်ကို လက်ဖြင့် ပြင်းပြင်းဆွဲဆန့်ရန်နှင့် အခြားကိုယ်အင်္ဂါကို ဆုပ်နယ်ပေးရန် ဖြစ်၏ (၄) ယင်း-ဖြင့် မပျောက်သေးလျှင် နေရာမှထ၍ မျက်စိကိုရေဆွတ်လျက် အရှေ့ အနောက် တောင် မြောက် ၄-ပါး ကြည့်ရန်နှင့် ကြယ်တာရာနက္ခတ်တို့ကို မော်ကြည့် ရန်ဖြစ်၏, (၅) မပျောက်သေးလျှင် အာလောကကသိုဏ်း စီးဖြန်းခြင်းနှင့် နေရောင် လရောင်-စသော အရောင်အလင်း၌ စိတ်ကို စေလွှတ်ရန် ဖြစ်၏ (၆) မပျောက်သေးလျှင် မပျံ့လွင့်သောစိတ်ဖြင့် ခြေလှမ်းတိုင်း လှမ်းတိုင်း အမှတ်သညာကို မလွတ်စေပဲ စင်္ကြံ သွားရန် ဖြစ်၏ (၇) ယင်း-တို့ဖြင့် ဖျောက်၍ မရနိုင်လျှင် “မကြာမီ ထအံ့” ဟု ဆုံးဖြတ်၍ သတိသမ္ပဇဉ်ဖြင့် အိပ်လိုက်ပြီးလျှင် နိုးလျှင် နိုးခြင်း အိပ်ရာမှထရန် ဖြစ်၏၊ ဇိမ်ခံ၍ အိပ်မနေရ (အံ၊၂၊၄၆၂-၃)။
ကမ္မဋ္ဌာန်း အားထုတ်တော်မူကြသော အရှင်မဟာမောဂ္ဂလ္လာန်, အရှင်ဘဂုနှင့် မဟလ္လကမဟာတိဿ ထေရ်တို့သည် ထိနမိဒ္ဓ-လွှမ်းမိုးနှိပ်စက်ခြင်းကြောင့် ကမ္မဋ္ဌာန်းအာရုံ မထင်ပဲရှိကြဘူးသည်။
နောက်အခါ၌ ယင်း ၅-ခုမြောက် ထိနမိဒ္ဓ ကိလေသာမာရ်စစ်သည်ကို အပြင်းအထန် တိုက်ခိုက်ဖြိုခွင်း၍ အရဟတ္တဖိုလ်အထိ အောင်ပွဲခံတော်မူကြသည်။
အကျယ်ကို (သံ၊ဋ္ဌ၊၁၊၃၀၄။
အံ၊ဋ္ဌ၊၁၊၁၂၆။
ထေရ၊ဋ္ဌ၊၂၊၄။
အပ၊ဋ္ဌ၊၁၊၂၃၄၊ ၂၆၆)ကြည့်။
မောင်မောင်တို့ရဲ့ မောင်မောင်ဇာတ်လမ်းတွဲသည် Canal+ Myanmar FGမှ ရိုက်ကူးသော ရုပ်သံဇာတ်လမ်းတွဲရှည်ဖြစ်ကာ ဇန်နဝါရီလ၊၂၀၂၃ခုနှစ်တွင် စတင်ထုတ်လွှင့်ပြသခဲ့သည်။
https://www.myanmaplatform.com/m/a/68167.html သရုပ်ဆောင်များ သတ္တိမောင်မောင် အဖြစ်ရဲနောင်ချို နေလမောင်မောင် အဖြစ် ထွန်းထွန်း အာကာမောင်မောင် အဖြစ် စူးရှ ပြည့်စုံမောင်မောင် အဖြစ် ချာလီ သီဟမောင်မောင် အဖြစ် အောင်ဇေယျ‌မင်းထင် သူရမောင်မောင် အဖြစ် ဟန်လင်း သူဇာမောင်မောင် အဖြစ် Mandy အေးချမ်းမောင်မောင် အဖြစ် မင်းခန့် ကိုးကား ကဏ္ဍ: မြန်မာ ရုပ်သံဇာတ်လမ်းတွဲများ။
"လိုင်" သည် လူမျိုးနွယ်စု နာမည်မဟုတ်ဘဲချင်းအမျိုးသား နာမည်ဖြစ်သည်။
မြောက်ပိုင်းချင်းများဖြစ်သော တီတိန်း၊ ဟားခါး၊ ဖလမ်းနှင့် လူရှေ(လူရှိုင်း၊ ကလင်ကော့) လူမျိုးနွယ်စုများက ချင်းကို "လိုင်" သို့မဟုတ် "ဇို(ဇိုမီး)" ဟုခေါ်လာခဲ့ကြသည်။
ရန်ကုန်ချင်းကျောင်းသားသမဂ္ဂကို ဗမာလို "ရန်ကုန်ချင်းကျောင်းသားသမဂ္ဂ" ဟုလည်းကောင်း။
ချင်းလို " Rangoon Lai Tlawngta Pawlpi" ဟုလည်းကောင်း အင်္ဂလိပ်လို "Chin Hill Students Union, Rangoon" ဟုလည်းကောင်း နာမည်ပေးခဲ့သည်။
ချင်းကျောင်းသားများအားလုံးက "ရန်ကုန်ချင်းကျောင်းသားသမဂ္ဂ" ကို ချင်းလို " Rangoon Lai(လိုင်) Tlawngta Pawlpi"ဟု လက်ခံထားကြသည်။
အကြောင်းမှာ "Lai" လိုင်သည် လူမျိုးနွယ်စုနာမည်မဟုတ်ဘဲ ချင်းအမျိုးသားတခုဖြစ်နေခြင်းကြောင့် ဖြစ်သည်။
"ချင်း" ဟူသော နာမည်ကို အသုံးမပြုခင်ကတည်းက ချင်းလူမျိုးများသည် ချင်းကို ဒေသအခေါ် "လိုင်၊ လယ်၊ ဇို(ဇိုမီး)၊ ချို၊အရှို" စသဖြင့် အသီးသီးခေါ်ခဲ့ကြသည်။
City Holdings ( Burmese : စီးတီးဟိုးဒင်း ) သည် ၂၀၂၁ ခုနှစ်တွင် City Mart Holdingsကို ပြောင်းလဲဖွဲ့စည်းလိုက်သော လုပ်ငန်းဖြစ်သည်။
ကုမ္ပဏီတွင် လက်လီလုပ်ငန်း၊ကုန်ပစ္စည်းဖြန့်ဖြူးရေးလုပ်ငန်း၊ ကုန်ပစ္စည်းထုတ်လုပ်ခြင်း၊ စားသောက်ကုန်လုပ်ငန်း၊ ရင်းနှီးမြုပ်နှံမှုလုပ်ငန်းတို့ ပါဝင်သည်။
လက်အောက်ခံလုပ်ငန်းများ City Mart Holdings "City Mart Holdings"သည် မြန်မာနိုင်ငံရှိ အကြီးဆုံးလက်လီလုပ်ငန်း ဖြစ်ပါသည်။
City Mart supermarket,Ocean Super Center, Marketplace by City Mart,City Mart Mini,City Mart Neighborhoods,City Care,Season Bakery,City Baby Clubs,City Music and Book,City Expressတို့ပါဝင်သော ဆိုင်ပေါင်း ၂၀၀နီးပါးကို ဖွင့်လှစ်ထားပါသည်။
ထို့ပြင် မြန်မာနိုင်ငံရှိ Online လက်လီလုပ်ငန်းတစ်ခုဖြစ်သော City Mall Onlineကို ၂၀၁၉ခုနှစ် ဝန်းကျင်က စတင်မိတ်ဆက်ခဲ့သည်။
Patama Group "Patama Group"သည် မြန်မာနိုင်ငံရှိ ကုန်ပစ္စည်းဖြန့်ဖြူးရေးလုပ်ငန်း ကို လုပ်ဆောင်သည်။
City Properties "City Properties"သည် မြန်မာနိုင်ငံရှိ အဓိကဆိုင်ခန်းငှားရမ်းခြင်းစီမံခန့်ခွဲသူဖြစ်သည်။
City Mall Shopping centresများကဲ့သို့သော အပန်းဖြေ ဈေးဝယ်စင်တာများရှိ ဆိုင်များကို စီမံခန့်ခွဲသည်။
City Venture "City Venture"သည် ရင်းနှီးမြုပ်နှံမှု လုပ်ငန်းဖြစ်သည်။
City Ventureတွင် Ninja Van,Near Me,Myanmar 1st Vineyardကဲ့သို့သော လုပ်ငန်းများ ပါဝင်သည်။
City Food Concepts City Food Conceptsသည် စားသောက်ဆိုင်လုပ်ငန်းဖြစ်သည်။
Seasons Bakery,Pizza Hutနှင့် Shabushi ကဲ့သို့ စားသောက်ဆိုင်အမှတ်တံဆိပ်များ ပါဝင်သည်။
https://www.jrg.com/pizza-hut-myanmar-turns-5/ ကိုးကား ကဏ္ဍ:မြန်မာနိုင်ငံရှိ ကုမ္ပဏီများ။
ကုသိုလ်ရှင်အမည်မသိ [သက္ကရာဇ် ၄ဝဝကျော်ခန့်] ပေါ်တော်မူဘုရားကျောက်စာ ကိုးကား ကဏ္ဍ:မြန်မာစာပေ ကဏ္ဍ:မြန်မာနိုင်ငံ၏ ကမ္ဗည်းမှတ်တမ်းများ။
၁၊၁၊၁၊၁။
၁“မင်ဓံ၂မရာဇာပု၃ရ္ဟးဖ္လေစ်မု၄ကာမ္လိယ်ထက်၅ဟိယ်သောမ္ဟျာ၆စုံစိယ်သော၇ဖ္လေစ်စိယ်တေ” [မင်းဓမ္မရာဇာဘုရားဖြစ်မူကား မြေထက်ရှိသမျှ စုံစေ သော ဖြစ်စေတည်း။
] ၁၊၁၊၁၊၂။
၁“ဤယ်မ္ဟျ၂သောကာပု၃ရ္ဟးဖြစ်င္ဟာ၄တေ။
ရ္ဟောက်၅ပွါင်” [ဤမျှသောကား ဘုရားဖြစ်ငှာတည်း။
ရှောက်ပွင့်။
] ၁၊၁၊၁၊၃။
၁“ဤယ်ကာ၂ကမ်ပေါန်၃တ။
မင်ဓံမရာ၄ဇာပုရ္ဟးဖ္လေစ်၅ရာရာကာစင်၆သောရစိယ်သိ” [ဤကား ကင်ပွန်း။
မင်းဓမ္မရာဇာ ဖြစ်ရာရာကား စင်သောရစေသေး။
] ၁၊၁၊၁၊၄။
၁“ပုရ္ဟး၂ဟြင်ဖိဝ်၃တေ။
ဖိတ်၄ချေင်တေ” [ဘုရားရှင်ဖို့တည်း။
ပိတ်ချင်းတည်း။
] ၁၊၁၊၁၊၅။
“ကြနီ[ကြာနီ]ကမ်ပွေါန်[ကင်ပွန်း]မုရိဝ်ပွေါင်[မုရိုးပွင့်]ဆန်တေ[ဆန်တည်း](ဖ)လာဖ္လူ[ဖာလာဖြူ]ကတိဝ်တေ[ကတိုးတည်း]ကွမ်သိ[ကွမ်းသီး]လက်ထုတ်ပွေါင်[လက်ထုတ်ပွင့်]ထာန်ရျက်[ထန်းလျက်]တာန်စိကူ[တန်စိကူ]** စန္ဒကူပါန်ပူယ်ကြီ[ဘန့်ပွေးကြီး]ပါန်ပူယ်[ဘန့်ပွေး]ဩာင်မညိဝ်[အောင်မဲညို]ငှာက်ပျောဝ်[ငှက်ပျော]ပါန်ပွေါယ်[ဘန့်ပွေး]သိရ္ယက်သီ[သရက်သီး] မုန်ညင်[မုန်ညင်း]ဖလာ[ဖာလာ]ရ္ယသက္လေည်[ရေသကျည်း]နှမ်တေ[နှမ်းတည်း]ဣပ်မ္ဟူယ်သီ[အိပ်မွေ့သီး]ကြာတန်ဆိပ်[ကြာတံဆိပ်]ရင်မာ[ရင်းမာ]သိခွာဟ္မူယ်[သခွားမွှေး]ကုလာပါယ်[ကုလားပဲ]ရ္ယသက္လေည်ပွေါင်[ရေသကျည်းပွင့်]ဆပ်သွာ[ဆပ်သွား]ဖိတ်ချင်[ပိတ်ချင်း]စိမုနက်[စမုန်နက်]ရာယ်ရိဝ်သိ[ရဲယိုသီး]ပါယ်လွမ်[ပဲလွမ်း]ပါယ်ကြိ[ပဲကြီး]စရိဝ်[စရို]သိခွောနူ[သခွားနု]ကြမ်ရေည်[ကြံရည်]ညှိဝ်ပါန်[ညှိုးပန်း]ကြက်ကြူန်[ကြက်ရုန်း]ဖလာဖ္လော[ဖာလာဖြူ]တလေည်သိ[တလည်းသီး]ကြက္လူတေ[ကြကျူတည်း]ဟိန်ကိဝ်[ရှိန်းခို]မထုန်သရာ[မထုန်သရာ] ** စပျစ်ဖိတ်ချင်မျြတ်[ပိတ်ချင်းမြစ်]ဖိချင်မျြတ်[ပိတ်ချင်းမြစ်] ကာတိဝ်ညောက်[ကတိုးညှောက်]တာန်စုလျာန်[တန်စုလျန်] ** အနက်မသိသာ။
ဟြာက်ပွာင်[ရှောက်ပွင့်]ရ္ဟောက်ပွါင်[ရှောက်ပွင့်]ပျာနောယ်[ပျားနွယ်က္လိတ်တေ[ကျိတ်တည်း]က္လိတ်[ကျိတ်]သိတွောတ်[သတွတ်]တလေည်ပွါက်[တလည်းပွင့်]က္လေည်ဖုရု[ကျည်းဖရုံ]သာနိဝ်ခူယ်[သာနိုးခွေ] **** ကံ့ကော်ခိရ္ဟါပွါင်[ချရားပွင့်]ခီးရ္ဟါပွါင်[ချရားပွင့်]ကတိဝ်[ကတိုး]ကန်ချောပ်[ကန့်ချုပ်]က္လီမ္လျင်[ကလိမ်လျင်, ကျီမျင် ?]တီသီတေ[တည်သီးတည်း]တာန်ရူမ်[တန်ရှုံး] ****** ထင်းရှူးဘတ္တကိယ်******** ဘတ္တကိယ် [သ၊ ဝါတ်ာကီ] ခရမ်းသီး[ဘတ္တကေ]ဦန်ဝတ်[အုန်းဝတ်]စိမုကြိ[စမုန်ကြီး]ဩာရ္ယတ်သီ[ဥသျှစ်သီး]သေစ်ဆိ[သစ်ဆိမ့်]ဆိဖူဟ်[ဆိတ်ဖူး]ပါန်ဖ္လော[ပန်းဖြူ] ၁၊၁၊၁၊၆။
၁“။
ငာလူသောဆုအ်တေ (မ)၂ရသိယ်(ဖ္လ)င်ကာ။
လူတေဖ္လေ၃တ် လူတေစ်ကာဧပုစဝ်ရာ၄ဏတ်တေဖ္လေတ်ကာ ဏတ်(တို)၅ဧပုစဝ်ရာ။
သင်သရာ၆အဖ္လေတ်ဖ္လေတ် အသျက်၇ယုတ်မာသိုအ် မ၈ဖ္လတ် မ္လတ်(သော)။
” [ငါလိုသောဆုတည်း မရသေးဖြင့်ကား လူတည်းဖြစ် လူတကာ၏ပူဇော်ရာ၊ နတ်တည်းဖြစ်ကား နတ်တို့ ၏ပူဇော်ရာ၊ သံသရာအဖြစ်ဖြစ် အရှက် ယုတ်မာသို့ မဖြစ် မြတ်(သော)။
] ၁၊၁၊၁၊၇။
၁“..ဝလာလိယ်မု၂နောန်သောနတ် နောန်၃တေစ်ကာအာ(မိ)**OLD BURMA-EARLY PAGAN, VOLUME TWO, PAGE 38 တွင် မိ ကို ပိ ဟုယူဆ၍ ပေး ဟုအနက်ပြန်ထားသည်။
၄တေ ကြက္လူတေ၅စေည်စိမ်ဟြည်၆စိယ်တေ” [(စကြ)ဝဠာလေးမုနွန်သော နတ်တကာအား ပေးတည်း။
ကြကျူတည်း။
စည်းစိမ်ရှည်စေတည်း။
] ၁၊၁၊၁၊၈။
၁“ဤယ်ကာ၂ဓမ္မရာဇာ၃ရ္ယးမင်ကြီဖိ ရ္ယး၄ဝ်တေ ပုရ္ဟးဖ္လေစ်၅မူကာ အာလွမ်၆က္လောတ်ပါစိယ်၇ရစိယ် ကြက္လူေ၈တ” [ဤကား ဓမ္မရာဇာတရားမင်းကြီးဖို့တည်း။
ဘုရားဖြစ် မူကား အလွှံ့ကျွတ်ပါစေရစေ။
ကြကျူးတည်း။
] ကိုးကား ကဏ္ဍ:ပုဂံခေတ်။
Guangdong Oppo Mobile Telecommunications Corp., Ltd သည် OPPO အ နေဖြင့် စီးပွားရေးလုပ်ငန်းလုပ်ကိုင်နေသူဖြစ်ပြီး ၊ ၎င်းသည် Dongguan ၊ Guangdong တွင် ရုံးစိုက်သည့် တရုတ် လူသုံးလျှပ်စစ်ပစ္စည်း ထုတ်လုပ်သူ ဖြစ်သည်။
၎င်း၏ အဓိကထုတ်ကုန်လိုင်းများတွင် စမတ်ဖုန်းများ ၊ စမတ်ကိရိယာများ၊ အော်ဒီယိုပစ္စည်းများ၊ ပါဝါဘဏ်များနှင့် အခြားအီလက်ထရွန်နစ်ပစ္စည်းများပါဝင်သည်။
၎င်းသည် BBK အီလက်ထရွန်းနစ် နှင့် ဆက်နွှယ်နေကြောင်း သတင်းများ ထွက်ပေါ်ခဲ့သော်လည်း ကုမ္ပဏီက ၎င်းအား တရားဝင် ငြင်းဆိုထားသည်။
သမိုင်း Oppo အမှတ်တံဆိပ်အမည်ကို ၂၀၀၁ ခုနှစ်တွင် တရုတ်နိုင်ငံ၌ မှတ်ပုံတင်ခဲ့ပြီး ၂၀၀၄ ခုနှစ်တွင် စတင်ထုတ်လုပ်ခဲ့သည်။
ထိုအချိန်မှစ၍ ကုမ္ပဏီသည် နိုင်ငံပေါင်း 50 သို့ တိုးချဲ့ခဲ့သည်။
ဇွန်လ 2016 ခုနှစ်တွင် OPPO သည် တရုတ်နိုင်ငံတွင် အကြီးဆုံးစမတ်ဖုန်းထုတ်လုပ်သူဖြစ်လာခဲ့ပြီး ဖုန်းများကို လက်လီအရောင်းဆိုင်ပေါင်း 200,000 ကျော်တွင် ရောင်းချခဲ့သည်။
OPPO သည် 2019 ခုနှစ်တွင် တရုတ်နိုင်ငံ၏ ထိပ်တန်းစမတ်ဖုန်းအမှတ်တံဆိပ်ဖြစ်ပြီး ကမ္ဘာတစ်ဝန်းတွင် ဈေးကွက်ဝေစုတွင် နံပါတ် 5 အဆင့်ရှိခဲ့သည်။
ကိုးကား https://www.theverge.com/circuitbreaker/2018/6/15/17467348/oneplus-6-vs-oppo-r15-pro-vivo-bbk https://mytechmyanmar.com/oppo-a76-coming/ https://xinhuamyanmar.com/news/myanmar/science-technology/oppo-neo-7/ ကဏ္ဍ:တရုတ်နိုင်ငံ၏ မိုလ်ဘိုင်းဖုန်း ကုမ္ပဏီများ ကဏ္ဍ:မိုလ်ဘိုင်းဖုန်း ထုတ်လုပ်သူများ။
OpenAI သည် အမေရိကန်ပြည်ထောင်စုအခြေစိုက် ဉာဏ်ရည်တု (AI) သုတေသန ဓာတ်ခွဲခန်းတစ်ခုဖြစ်သည်။
၎င်းတွင် အကျိုးအမြတ်မယူသော အဖွဲ့အစည်းဖြစ်သည့် OpenAI Incorporated (OpenAI Inc.) နှင့် ၎င်း၏ အကျိုးအမြတ်အတွက် လုပ်ငန်းခွဲဖြစ်သော OpenAI Limited Partnership (OpenAI LP) တို့ပါဝင်သည်။
OpenAI သည် လူသားမျိုးနွယ်အပေါ် အကျိုးပြုနိုင်သည့် ဉာဏ်ရည်တုစနစ်များကို မြှင့်တင်ရန်နှင့် ဖွံ့ဖြိုးတိုးတက်စေရန် ရည်ရွယ်ချက်ဖြင့် AI သုတေသနများကို လုပ်ဆောင်သည်။
သမိုင်းကြောင်း OpenAI ကို ၂၀၁၅ ခုနှစ် ဒီဇင်ဘာလတွင် ဆန်ဖရန်စစ္စကိုမြို့၌ စတင်တည်ထောင်ခဲ့သည်။
တည်ထောင်သူများမှာ Sam Altman, Reid Hoffman, Jessica Livingston, Elon Musk, Ilya Sutskever, Peter Thiel နှင့် အခြားသူများဖြစ်သည်။
စတင်တည်ထောင်ချိန်တွင် အဖွဲ့အစည်းအတွက် စုစုပေါင်း အမေရိကန်ဒေါ်လာ ၁ ဘီလျံ ထောက်ပံ့ရန် ကတိပြုခဲ့သည်။
Elon Musk သည် အလှူရှင်အဖြစ် ဆက်လက်ရှိနေခဲ့သော်လည်း ၂၀၁၈ ခုနှစ်တွင် ဘုတ်အဖွဲ့မှ နုတ်ထွက်ခဲ့သည်။
ဖွဲ့စည်းပုံနှင့် ရန်ပုံငွေ OpenAI တွင် မူလက အကျိုးအမြတ်မယူသည့် အဖွဲ့အစည်း (OpenAI Inc.) အဖြစ် စတင်ဖွဲ့စည်းခဲ့သော်လည်း နောက်ပိုင်းတွင် သုတေသနစရိတ်စက မြင့်မားလာမှုကြောင့် အကျိုးအမြတ်အတွက် လုပ်ငန်းခွဲ (OpenAI LP) ကို တည်ထောင်ခဲ့သည်။
Microsoft သည် OpenAI LP တွင် ၂၀၁၉ ခုနှစ်တွင် အမေရိကန်ဒေါ်လာ ၁ ဘီလျံ ရင်းနှီးမြှုပ်နှံခဲ့သည်။
ထို့အပြင် ၂၀၂၃ ခုနှစ် ဇန်နဝါရီလတွင် ဒုတိယအကြိမ် ရေရှည်ရင်းနှီးမြှုပ်နှံမှုအဖြစ် အမေရိကန်ဒေါ်လာ ၁၀ ဘီလျံ ထပ်မံပေးအပ်ခဲ့ကြောင်း သိရသည်။
ထုတ်ကုန်များ OpenAI သည် ၎င်းတို့၏ သုတေသနများမှ ထွက်ပေါ်လာသော ဉာဏ်ရည်တု မော်ဒယ်များနှင့် စနစ်များကို ထုတ်ကုန်အဖြစ် ပေးအပ်သည်။
ထင်ရှားသော ထုတ်ကုန်များမှာ- GPT စီးရီး (Generative Pre-trained Transformer): ၎င်းတို့သည် စာသားများ နားလည်ခြင်း၊ ဖန်တီးခြင်းနှင့် ဘာသာပြန်ခြင်းတို့အတွက် ဒီဇိုင်းထုတ်ထားသော ကျယ်ပြန့်သည့် ဘာသာစကား မော်ဒယ်များ (large language models) ဖြစ်သည်။
GPT-3, GPT-4 နှင့် နောက်ပိုင်းမော်ဒယ်များသည် စွမ်းဆောင်ရည်မြင့်မားပြီး ကျယ်ပြန့်စွာ အသုံးပြုခြင်းခံရသည်။
DALL-E စီးရီး: ၎င်းတို့သည် စာသားဖော်ပြချက်များ သို့မဟုတ် အခြားသွင်းအားစုများမှ ပုံများကို ဖန်တီးပေးနိုင်သော AI စနစ်များဖြစ်သည်။
ChatGPT: ၎င်းသည် GPT မော်ဒယ်များကို အခြေခံထားသော စကားပြောဆိုနိုင်သည့် ဉာဏ်ရည်တု အင်တာဖေ့စ် (conversational AI interface) ဖြစ်ပြီး သုံးစွဲသူများနှင့် သဘာဝကျကျ ဆက်သွယ်ပြောဆိုနိုင်ရန် ဖန်တီးထားသည်။
API ဝန်ဆောင်မှုများ: OpenAI သည် ၎င်းတို့၏ မော်ဒယ်များ (ဥပမာ- GPT, DALL-E, Whisper) ကို ဆော့ဖ်ဝဲရေးသားသူများက ၎င်းတို့၏ အပလီကေးရှင်းများနှင့် ဝန်ဆောင်မှုများတွင် ထည့်သွင်းအသုံးပြုနိုင်ရန် API (Application Programming Interface) များမှတစ်ဆင့် ဝန်ဆောင်မှုပေးသည်။
Whisper: အသံမှ စာသားသို့ ပြောင်းလဲပေးနိုင်သော ဘာသာစကားပေါင်းစုံသုံး AI မော်ဒယ်တစ်ခု ဖြစ်သည်။
နည်းပညာစွမ်းဆောင်ရည် OpenAI ၏ ဉာဏ်ရည်တုစနစ်များသည် တွက်ချက်မှုများအတွက် ကမ္ဘာပေါ်တွင် ပဉ္စမမြောက် အစွမ်းထက်ဆုံး စူပါကွန်ပျူတာစနစ်တစ်ခုတွင် လုပ်ဆောင်သည်။
ရည်ရွယ်ချက် OpenAI ၏ အဓိကရည်ရွယ်ချက်မှာ လူသားမျိုးနွယ်အားလုံးအတွက် အကျိုးပြုပြီး လုံခြုံစိတ်ချရသော ဉာဏ်ရည်တုကို မြှင့်တင်ဖော်ထုတ်ရန်ဖြစ်သည်။
ကိုးကား ကဏ္ဍ:ဉာဏ်ရည်တု။
ChatGPT သည် OpenAI မှ ဖန်တီးထားသော ဉာဏ်ရည်တု chatbot တစ်ခုဖြစ်ပြီး နိုဝင်ဘာလ 2022 ခုနှစ်တွင် စတင်ခဲ့သည်။
၎င်းကို OpenAI ၏ နှင့် မိသားစုများ၏ ကြီးမားသောဘာသာစကားမော်ဒယ်များ (LLMs) ၏ထိပ်တွင် တည်ဆောက်ထားပြီး ကြီးကြပ်ကွပ်ကဲမှု နှင့် အားဖြည့်သင်ယူမှု နည်းစနစ်နှစ်မျိုးစလုံးကို အသုံးပြု၍ ကောင်းမွန်သော-ချိန်ညှိ ( သင်ယူမှုလွှဲပြောင်း ရန်ချဉ်းကပ်မှု) ကို အသုံးပြုထားသည်။
ChatGPT ကို 2022 ခုနှစ် နိုဝင်ဘာလ 30 ရက်နေ့တွင် ရှေ့ပြေးပုံစံအဖြစ် စတင်ခဲ့ပြီး ၎င်း၏အသေးစိတ်သောတုံ့ပြန်မှုများနှင့် အသိပညာနယ်ပယ်များစွာရှိ တိကျသေချာသောအဖြေများအတွက် လျင်မြန်စွာအာရုံစိုက်ခဲ့သည်။
သို့သော် ၎င်း၏ မညီမညာသော တိကျမှန်ကန်မှုကို သိသာထင်ရှားသော အားနည်းချက်အဖြစ် ဖော်ထုတ်ထားသည်။
ChatGPT ထုတ်ဝေပြီးနောက်၊ OpenAI ၏တန်ဖိုးသည် ဖြင့် ခန့်မှန်းထားသည်။
2023 ခုနှစ်တွင် ဘီလီယံ။
ChatGPT သည် GPT-3.5 ကိုအခြေခံ၍ 2022 ခုနှစ် နိုဝင်ဘာလတွင် မူလက ထုတ်ဝေခဲ့သည်။
နောက်ဆုံးပေါ် OpenAI မော်ဒယ် GPT-4 ကို မတ်လ 14၊ 2023 တွင် ထွက်ရှိခဲ့ပြီး ChatGPT Plus အသုံးပြုသူများအတွက် ရနိုင်ပါသည်။
ရှင်းလင်းချက် မှတ်စု ကိုးကား ကဏ္ဍ:ဉာဏ်ရည်တု။
ကျင်းချောင်းချွင် (; ၂၆ နိုဝင်ဘာ ၁၉၅၁ ဖွား) သည် ရွှေခေါင်းလောင်းဆု ရရှိသူ ထိုင်ဝမ် သရုပ်ဆောင် ဖြစ်ကာ၊ အရှေ့အာရှနှင့် အရှေ့တောင်အာရှတွင် ၁၉၉၃ ရုပ်သံဇာတ်လမ်းတွဲ ဖြစ်သည့် ရှေးခေတ် အရာရှိ ဖြစ်သော ပေါင်ချိန် ဇာတ်ရုပ် အဖြစ်နှင့် ဒေသတွင်း ကျော်ကြားမှု ရရှိခဲ့သည်။
၂၀၁၂ တွင် ထိုင်ဝမ်၊ ဟောင်ကောင်၊ ပြည်မနှင့် စင်ကာပူတို့တွင် ထုတ်လုပ်သော ပေါင်ချိန် အပိုင်း ၇၀၀ ကျော် ဇာတ်လမ်းတွဲတွင် သရုပ်ဆောင်ပြီး ဖြစ်သည်။
၁၉၉၇ တွင် ပေါင်ချိန်နှင့် သက်ဆိုင်သော ရုပ်သံဇာတ်လမ်းတွဲများ ရိုက်ကူးနိုင်ရန်အတွက် တရုတ်ပြည်၊ ချင်းတောင်တွင် ချောင်းချွင်ရုပ်ရှင်စတူဒီယို ဆောက်လုပ်ရာ၌ ငွေကြေးစိုက်ထုတ်ခဲ့သည်။
ရိုက်ကူးရေး ရုပ်ရှင် နှစ်ခေါင်းစီးဇာတ်ရုပ်မှတ်ချက် ၁၉၇၉ The Fate (索命三娘) ၁၉၉၄ Family Affairs (清官難審) ၁၉၉၅ No Justice for All (真相) ၂၀၀၅ A Game of Cat and Mouse (包青天之五鼠鬥御貓) ပေါင်ချိန် also screenwriter ရုပ်သံ နှစ်ခေါင်းစီးဇာတ်ရုပ်မှတ်ချက် ၁၉ ၈၆ Imperial Consort Yang (楊貴妃) Gao Lishi ၁၉၈၈ Eight Thousand Li of Cloud and Moon (八千里路雲和月) Qin Hui ၁၉၈၉ A Courageous Clan: Mu Kuei-ying (一門英烈穆桂英) Kou Zhun ၁၉၉၃ ပေါင်ချိန် (၁၉၉၃) ပေါင်ချိန် Won—Golden Bell Award for Best Actor in a TV Series ၁၉၉၄ Heavenly Ghost Catcher (天師鍾馗) Zhong Kui & ပေါင်ချိန် ၁၉၉၄ ပေါင်ချိန် ပေါင်ချိန် ၁၉၉၄ Heroic Legend of the Yang's Family (碧血青天楊家將) ပေါင်ချိန် ၁၉၉၅ Heavenly Ghost Catcher 2 (天師鍾馗II) Zhong Kui ၁၉၉၈ Thunderstorm Rider (霹靂菩薩) Monk Stone ၂၀၀၃ Return of Judge Bao (包公出巡) ပေါင်ချိန် also co-producer ၂၀၀၃ Mysterious Cases of Judge Bao (包公奇案) ပေါင်ချိန် ၂၀၀၇ Legends of Bai Yutang (包青天之白玉堂傳奇) ပေါင်ချိန် ၂၀၀၈ Justice Bao (包青天) ပေါင်ချိန် also screenwriter ၂၀၁၀ ပေါင်ချိန် ၁ (包青天之七俠五義) ပေါင်ချိန် also producer ၂၀၁၁ ပေါင်ချိန် ၂ (包青天之碧血丹心) ပေါင်ချိန် also producer ၂၀၁၂ ပေါင်ချိန် ၃ (包青天之開封奇案) ပေါင်ချိန် also producer ကိုးကား ပြင်ပလင့် ကဏ္ဍ:၁၉၅၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ထိုင်ဝမ် အမျိုးသား သရုပ်ဆောင်များ ကဏ္ဍ:တရုတ် အမျိုးသား ရုပ်ရှင်သရုပ်ဆောင်များ။
မြန်မာသမိုင်းသုတေသနစာစောင် (Myanmar Historical Research Journal)သည် မြန်မာ့သမိုင်းပညာရေးဆိုင်ရာဂျာနယ်တစ်ခုဖြစ်သည်။
၁၉၉၅ ခုနှစ်တွင် သာသနာရေးနှင့်ယဉ်ကျေးမှုဝန်ကြီးဌာန ၏သမိုင်းသုတေသနနှင့် အမျိုးသားစာကြည့်တိုက် ဦးစီးဌာနသည်စတင်ထုတ်ဝေခဲ့သည်။
ဤမြန်မာဘာသာဂျာနယ်သည် မြန်မာသမိုင်းနှင့်ပတ်သက်သည့် မြန်မာတက္ကသိုလ်များတို့၏ တသုတေသနတွေ့ဆုံးဖြတ်ချက်များကို စုစည်းထုတ်ဝေသည်။
ကိုးကား ကဏ္ဍ:မြန်မာနိုင်ငံတွင် ထုတ်ဝေသော ပညာရပ်ဆိုင်ရာ ဂျာနယ်များ ကဏ္ဍ:မြန်မာနိုင်ငံ၏ သမိုင်း။
OnePlus Technology (Shenzhen) Co., Ltd. ( ) သည် OnePlus အမည်ဖြင့် လူသိများ‌‌ပြီးရှန်ကျန်း ၊ ဂွမ်ဒေါင်း တွင် ရုံးစိုက်သည့် အဆင့်မြင့်တရုတ် လူသုံး အီလက်ထရွန်းနစ် ထုတ်လုပ်သူ ဖြစ်သည်။
Oppo ၏ လက်‌အောက်ခံလုပ်ငန်းတစ်ခုဖြစ်သည်။
OnePlus ကို Pete Lau နှင့် Carl Pei တို့ က 2013 ခုနှစ် ဒီဇင်ဘာလ 16 ရက်နေ့တွင် စတင်တည်ထောင်ခဲ့ပြီး OnePlus One ဟုလူသိများမည့် CyanogenMod ကိုအသုံးပြုထားသော high-end flagship စမတ်ဖုန်းကိုတီထွင်ခဲ့သည်။
OnePlus သည် 2010s နှင့် 2020s တစ်လျှောက်လုံး ဖုန်းများကို ဆက်လက်ထုတ်လုပ်ခဲ့သည်။
OnePlus သည် 2015 ခုနှစ်တွင် OnePlus X နောက်ပိုင်း ၎င်း၏ပထမဆုံး အလယ်အလတ်တန်းစားစမတ်ဖုန်း ဖြစ် သော OnePlus Nord ကို ၂၀၂၀ခုနှစ်တွင်ထုတ်ဝေခဲ့သည်။
Pei သည် OnePlus ၏ ထုတ်ကုန်များ၏ ဒီဇိုင်းနှင့် ဈေးကွက်ချဲ့ထွင်မှုကို 2020 ခုနှစ် အောက်တိုဘာလအထိ တာဝန်ယူခဲ့ပြီး နောက်ပိုင်းတွင် ၎င်းကိုယ်ပိုင်လုပ်ငန်းဖြစ်‌ သော အီလက်ထရွန်နစ်ပစ္စည်း ထုတ်လုပ်သူ Nothing ကို တည်ထောင်ခဲ့သည်။
2022-2023 တွင် OnePlus သည် 5G ချိတ်ဆက်မှု အပါအဝင် ထိပ်တန်း Samsung ဖုန်းများနှင့် ယှဉ်ပြိုင်နိုင်သော ဈေးနှုန်းသက်သာသော ဖုန်းများ ($200-749 USD) ကို ဆက်လက်ထုတ်လုပ်နေဆဲဖြစ်သည်။
OnePlus သည် ၎င်း၏တရားဝင်ဖြစ်မှုနှင့် လက်လှမ်းမီမှုကို တိုးချဲ့ရန်အတွက် OnePlus Phone ကို T-Mobile မှတစ်ဆင့် ပံ့ပိုးပေးရန်အတွက်လည်း T-Mobile နှင့် ပူးပေါင်းထားသည်။
ကိုးကား ကဏ္ဍ:မိုလ်ဘိုင်းဖုန်း ထုတ်လုပ်သူများ ကဏ္ဍ:တရုတ်နိုင်ငံ၏ မိုလ်ဘိုင်းဖုန်း ကုမ္ပဏီများ။
“သိက္ခမာန”ဟူသော ပါဠိကို “သိက္ခမာန်”ဟု မြန်မာပြန်ကြ၏၊ [သိက္ခမာန = ကျင့်နေဆဲ ဖြစ်သော ကျင့်၍ မပြီးသေးသော ရဟန်းလောင်းဖြစ်သူ။
သိက္ခမာန် ၃-မျိုး ၎င်းသည် အသက် ၂၀-ကျော်သည့် မဟာသိက္ခမာန်၊ ယောက်ျားသွားလာဘူးသည့် ဂိဟိဂတသိက္ခမာန်၊ အပျိုစင်ဖြစ်သည့်ကုမာရီဘူတသိက္ခမာန်ဟူ၍ ၃-မျိုးရှိသည်။
သိက္ခာသမ္မုတိဒါနဝသေန ပန တိဿောပိ သိက္ခမာနာတိ ဝတ္ထုံ ဝဋ္ဋတိ၊ ဝိ၊ဋ္ဌ၊၃၊၂၂၂။
တိပိဋကအဘိဓာန် အတွဲ-၂၃ ကုမာရီဘူတ (၁) အပျိုစင်သာမဏေမ။
(၂) အပျိုစင်သိက္ခမာန်။
(၃) အပျိုစင်နှင့်တူစွာ ဖြစ်တတ်သောသိက္ခမာန်။
ကုမာရီဘူတသဒ္ဒါသည် အပျိုစင်သိက္ခမာန်ဟူသော အနက်ကို မဟော၊ “ဘူတသဒ္ဒါရှိလေရာ ဥပမာရှေ့နေမြဲ” ဟူသော နိယာမ်နှင့်အညီ အပျိုစင်သိက္ခမာန် နှင့် အသက်အရွယ်အားဖြင့် တူသော ယောက်ျားတစ်ပါး သွားလာဘူးသော ဂိဟိဂတသိက္ခမာန်ဟူသော အနက်ကို ဟောသည်။
ဂိဟိဂတသိက္ခမာန်သည် ၁၀-နှစ်မှ ၁၇-နှစ်အရွယ်အထိတစ်မျိုး၊ ၁၈-နှစ်မှ အနှစ် ၂၀-အရွယ်အထိ တစ်မျိုးဟု နှစ်မျိုးရှိရာ ၁၈-နှစ်မှ ၂၀-အထိ ဂိဟိဂတသိက္ခမာန်ကို အပျိုစင်သိက္ခမာန်နှင့် အသက်အရွယ်ပမာဏတူသောကြောင့် ကုမာရီဘူတ = အပျိုစင်သိက္ခမာန်နှင့် တူစွာဖြစ်တတ်သော သိက္ခမာန်ဟု ခေါ်ဆိုရလေသည်။
ဝိ၊ဋ္ဌ၊၃၊၂၂၂။
ကင်္ခါ၊၃၄၅။
(၁) ယာ ပန ဘိက္ခုနီ ဦနဝီသတိဝဿံ ကုမာရိဘူတံ ဝုဋ္ဌာပေယျ ပါစိတ္တိယံ။
ဝိ၊၂၊၄၃၃။
(၄၃၈။
ဝိ၊၅၊၁၁၈၊ ၁၃၈။
) ကုမာရိဘူတာ နာမ သာမဏေရီ ဝုစ္စတိ။
(၂) ကုမာရိဘူတာ ပန ဂိဟိဂတာတိ န ဝတ္တဗ္ဗာ၊ ကုမာရိဘူတာဣစ္စေဝ ဝတ္တဗ္ဗာ။
(၃) အဋ္ဌာရသဝဿကာလတော ပဋ္ဌာယ စ ပနာယံဂိဟိဂတာတိပိ ကုမာရိဘူတာတိပိ ဝတ္ထုံ ဝဋ္ဋတိ။
တိပိဋကအဘိဓာန် အတွဲ-၆ ကိုးကား Category:ရဟန်းဝိနည်းများ။
တန်ခိုး ပြာဋိဟာသည် ဣဒ္ဓိပါဋိဟာရိယ, အာဒေသနာပါဋိဟာရိယ, အနုသာသနီပါဋိဟာရိယအားဖြင့် ၃-မျိုးပြားသည်။
တိပိဋကအဘိဓာန် အတွဲ-၁၄-အပိုင်း-၃ ပါဋိဟာရိယ ၃-မျိုး ထိုတွင် တစ်ယောက်တည်းက အများဖြစ်ခြင်း, အများဖြစ်လျက် တစ်ယောက်တည်းဖြစ်ခြင်း စသော အထူးထူးသော တန်ခိုးပြာဋိဟာသည် ဣဒ္ဓိပါဋိဟာရိယမည်၏။
သူတစ်ပါးတို့၏စိတ်, အကြံအစည်ကို-ညွှန်းပြခြင်း-ညွှန်ပြ၍ တရား ဟောခြင်းသည် အာဒေသနာပါဋိဟာရိယမည်၏။
ဤသို့ကြံစည် စိတ်ကူးပါလော့၊ ဤသို့မကြံစည်လင့်၊ ဤတရားကို ပယ်စွန့်လော့၊ ဤတရားသို့ ရောက်၍ နေလော့ စသည်ဖြင့် ဆုံးမခြင်းသည် အနုသာသနီပါဋိဟာရိယမည်၏။
ဒီ၊၁၊၂၀၆-၈။
ဒီ၊၃၊၁၈၄။
အံ၊၁၊၁၇၀။
ကဿပညီနောင် ရသေ့တထောင် ရသေ့ညီနောင် ရှင်တစ်ထောင်တို့အား ဘုရားရှင် တန်ခိုးပြာဋိဟာပြတော်မူရာဝယ် ငါးရာသော ထင်းတုံးတို့ကို ရသေ့များ ခွဲ၍မရခြင်း၊ တပြိုင်နက်အံ့ဩဘွယ်ရာ ကွဲကြခြင်း၊ ရသေ့များ မီးမွှေး၍ မရခြင်း၊ တပြိုင်နက် အံ့ဩဘွယ်ရာ မီးတောက်လောင်ခြင်း၊ ရသေ့များ မီးကို မငြိမ်းသတ်နိုင်ခြင်း၊ တပြိုင်နက် အံ့ဩဘွယ်ရာ မီးငြိမ်းခြင်း၊ မီးအိုးကင်း ငါးရာတို့ကို ဖန်ဆင်ခြင်း၊ ဤ ရပ်ရပ်သော ထူးခြားချက်တို့မှာ မြတ်စွာဘုရား၏ အဓိဋ္ဌာန်ကြောင့်ပင် ဖြစ်ကုန်၏။
ဤနည်းဖြင့် ဥရုဝေလ တောအုပ်အတွင်း၌ ကဿပညီနောင် ရသေ့တထောင်တို့အား ချေချွတ်ရန် မြတ်စွာဘုရား ဖန်ဆင်းတော်မူအပ်သော တန်ခိုး ပြာဋိဟာတို့မှာ ပါဠိတော်၌ တိုက်ရိုက်ဖော်ပြအပ်သော (၁၆)ပါး၊ တိုက်ရိုက် မဖော်ပြအပ်သော (၃၅၀၀)ပါး၊ ပေါင်း (၃၅၁၆)ပါးတို့ဖြစ်ကုန်၏။
မဟာဗုဒ္ဓဝင်၊ ဒု-တွဲ၊ ၅၅၇-၈။
သာရတ္ထ၊၃၊၂၀၈။
ဇိနတ္ထပကာသနီ၌ကား ဥရုဝေလ စသော ရသေ့တို့ကို ဆုံးမရာ၌ ပြာဋိဟာပေါင်းကား (၁၅၀၆)ပါး ရှိသတည်းဟုဆိုသည်။
ဇိနတ္ထ၊၁၀၇။
မဟာဝါပါဠိတော်နိဿယ (ဝေယံဘုံသာမူ) ပထမ အုပ်၊ ၁၀၁-၌ နဂါးကို ဆုံးမတော်မူသည်မှ စ၍ (၁၆)ပါးသော ပြာဋိဟာတို့ကား ဤ၌ မဆို၊ ထိုပြာဋိဟာတို့နှင့် တကွသော်ကား (၃၅၁၆)ပါးတည်း-ဟု လာသည်။
ပါဋိဟာရိယအဓိပ္ပါယ် ဆန့်ကျင်ဘက်တို့ကို ပယ်မြစ်တတ်သောကြောင့် ပါဋိဟာရိယဟုခေါ်သည်။
ဒီ၊ဋီ၊၁၊၃၇၈။
(တနည်း) နောက်၌-တဖန်-ဖြစ်စေအပ်သောကြောင့် ပါဋိဟာရိယ ဟုခေါ်သည်။
အံ၊ဋီ၊၁၊၁၃၉။
အဂ္ဂသာဝကတို့၏ အလေ့အကျင့် အထူးထူးသော တန်ခိုးတို့ကိုပြ၍ ဆုံးမခြင်းသည် အရှင်မဟာမောဂ္ဂလာန်ထေရ်၏ အလေ့အကျင့်ဖြစ်သည်၊ သူတစ်ပါးတို့၏ အကြံစည်ကို သိ၍ ဆုံးမခြင်းသည် အရှင်သာရိပုတ္တရာထေရ်၏ အလေ့အကျင့် ဖြစ်သည်။
ဆက်လက်ဖတ်ရှုရန် ယမိုက်ပြာဋိဟာ ကိုးကား Category:ဗုဒ္ဓဘာသာ။
အမှတ်(၂)လုံခြုံရေးရဲကွပ်ကဲမှုအဖွဲ့မှူးရုံး (အတိုကောက် ရကဖ ၂) သည် ရန်ကုန်တိုင်းဒေသကြီး၊ ရန်ကင်းမြို့နယ်ရှိ ပြည်ထဲရေးဝန်ကြီးဌာနရုံးဟောင်းတွင် အခြေစိုက်သော ရဲကွပ်ကဲမှုအဖွဲ့မှူးရုံးဌာနဖြစ်သည်။
ဖွဲ့စည်းပုံ အမှတ်(၂)လုံခြုံရေးရဲကွပ်ကဲမှုအဖွဲ့မှူးရုံး လက်အောက်တွင် ယာယီရဲမှူးချုပ် ကိုကိုလွင် ဦးဆောင်သည့်အဖွဲ့ရှိသည်။
အမှတ်(၄)လုံခြုံရေးရဲကွပ်ကဲမှုအဖွဲ့ခွဲမှူးရုံး အမှတ်(၅)လုံခြုံရေးရဲကွပ်ကဲမှုအဖွဲ့ခွဲမှူးရုံး အမှတ်(၆)လုံခြုံရေးရဲကွပ်ကဲမှုအဖွဲ့ခွဲမှူးရုံး အမှတ်(၃)လုံခြုံရေးရဲတပ်ဖွဲ့ခွဲ အမှတ်(၃)လုံခြုံရေးရဲတပ်ဖွဲ့ခွဲ အမှတ်(၅)လုံခြုံရေးတပ်ဖွဲ့ခွဲ အမှတ်(၆)လုံခြုံရေးရဲတပ်ဖွဲ့ခွဲ အမှတ်(၇)လုံခြုံရေးရဲတပ်ဖွဲ့ခွဲ အမှတ်(၈)လုံခြုံရေးရဲတပ်ဖွဲ့ခွဲ အမှတ်(၉)လုံခြုံရေးရဲတပ်ဖွဲ့ခွဲ အမှတ်(၁၅)လုံခြုံရေးရဲတပ်ဖွဲ့ခွဲ အမှတ်(၂၂)လုံခြုံရေးရဲတပ်ဖွဲ့ခွဲ။
ရဟန်းတို့ ဥပုသ်ကံပြုခြင်း၊ လူတို့ အဋ္ဌင်္ဂဥပုသ် သီလဆောက်တည်ခြင်းစသည်တို့နှင့် ပတ်သက်နေသော ဥပုသ်နေ့, ဥပုသ်ကံ, ဥပုသ်သီလ စသည်တို့ကို သိအပ်ပေသည်။
ဥပုသ်နေ့တို့သည် သာသနာတော်၌ (က) ရဟန်းတော်များ ဥပုသ်ကံဆောင်သောနေ့ = ဥပုသ်ပြုသောနေ့။
(ခ) လူတို့ဥပုသ်သီလ စောင့်ထိန်းသောနေ့နှစ်မျိုး တွေ့ရသည်။
တိပိဋကအဘိဓာန် အတွဲ-၄-အပိုင်း-၂ ဥပုသ်ပြုသောနေ့ (က) ရဟန်းတော်များ၏ ဥပုသ်နေ့နှင့် ဥပုသ်ကံပြုမှုတို့ဖြစ်ပေါ် လာပုံကား—သာသနာပပရဗိုဇ်တို့သည် လဆန်း, လဆုတ် ၁၄-ရက်၊ ၁၅-ရက်၊ ၈-ရက်နေ့တို့၌ စည်းဝေးကြ၍ တရားစကားပြောဆိုသော နေရာဌာနသို့ လူတို့ တရားနာ ချဉ်းကပ်ကြသဖြင့် လူတို့၏ ကြည်ညိုမှုကို ထိုပရဗိုဇ်တို့ ရရှိခြင်း, အသင်းအပင်း ရရှိခြင်းတို့ကို ဗိမ္ဗိသာရမင်း ဆင်ခြင်မိသဖြင့် ဘုရားရှင်အား "ရဟန်းတော်များလည်း လဆန်း လဆုတ် ၁၄-ရက်၊ ၁၅-ရက်-၈-ရက်နေ့တို့၌ စည်းဝေးကုန်မူ ကောင်းလေစွ”ဟု တောင်းပန် လျှောက်ထားမှုကို အကြောင်းပြု၍ ရဟန်းတော်များကို လဆန်း လဆုတ် ၁၄-ရက်၊ ၁၅-ရက်၊ ၈-ရက်နေ့တို့၌ စည်းဝေးခြင်းငှါ ဘုရားရှင် ခွင့်ပြုတော်မူသည်။